Z A K O N

O IZMENAMA I DOPUNI ZAKONA O LOKALNIM IZBORIMA

Član 1.

U Zakonu o lokalnim izborima („Službeni glasnik RS“, broj 14/22), u članu 35. stav 1. broj: „120“ zamenjuje se brojem: „150“.

U stavu 2. broj: „45“ zamenjuje se brojem: „30“.

Član 2.

Posle člana 95. dodaju se naziv člana i član 95a koji glase:

„Koordinirano sprovođenje izbora za odbornike skupštine grada i odbornike skupštine gradske opštine

Član 95a

Ako se sa izborima za odbornike skupštine grada istog dana održavaju i izbori za odbornike skupštine gradske opštine, glasa se na istim biračkim mestima, a glasanje sprovode isti birački odbori.

Odredbe ovog zakona o koordiniranom sprovođenju republičkih i lokalnih izbora shodno se primenjuju na koordinirano sprovođenje izbora za odbornike skupštine grada i izbora za odbornike skupštine gradske opštine.

Gradska izborna komisija svojim aktom bliže uređuje pitanja od značaja za koordinirano sprovođenje izbora za odbornike skupštine grada i izbora za odbornike skupštine gradske opštine.“.

Član 3.

Ovaj zakon stupa na snagu narednog dana od dana objavljivanja u „Službenom glasniku Republike Srbije“.